Ez a férfi rongálta meg a mentősök autóit

Ez a férfi rongálta meg a mentősök autóit

Ahogy korábban megírtuk, szombat hajnali negyed kettőkor egy 14 fős társaság ment Budapest V. kerületében a Markó utcában, amikor a társaságból az egyik 25 év körüli férfi végigsétált a mentőállomás előtt parkoló autók tetején. Hat jármű megrongálódott.

A feltételezett elkövetőről felvétel készült, közölte szombat este a rendőrség.

A rendőrök nyomozást folytatnak ismeretlen tettes ellen rongálás vétsége miatt.

A Budapesti Rendőr-főkapitányság V. kerületi Rendőrkapitánysága kéri, hogy aki a felvételen látható férfit felismeri, személyazonosságával, tartózkodási helyével vagy a bűncselekménnyel kapcsolatban információval rendelkezik, hívja a rendőrség honlapján található számok valamelyikét.